Prevenirea apariției vârfurilor despicate începe cu spălarea părului. Marea majoritate aplică șamponul pe tot părul, până la vârfuri, și apoi masează vârfurile pentru ca șamponul să pătrundă acolo în firele de păr. Acest gest nu este doar inutil, ci poate să și deterioreze vârfurile firelor de păr, deoarece frecarea înăsprește cuticula.
Pentru spălarea părului este nevoie de gesturi simple. Este suficient să formezi  spumă cu puțin șampon în mâini și apoi să masezi ușor spuma până când pătrunde în scalp și la rădăcinile firelor de păr. Fluxul de apă distribuie și el spuma în mod delicat. Clătiți cu apă rece produsul de îngrijire a părului – Clătiți părul cu apă nu foarte fierbinte – spre deosebire de apa fierbinte, apa mai rece lipește cuticula de firul de păr.
Poți preveni deteriorarea părului folosind un șampon creat special pentru părul lung. Aceste produse sunt concepute să satisfacă nevoile părului lung, și anume prevenirea despicării vârfurilor și ruperea firelor. În același timp, ele furnizează părului toți nutrienții importanți care permit o creștere sănătoasă, cum ar fi: magneziul, zincul și biotina.
Chiar și frecarea părului ud cu un prosop poate fi dăunătoare pentru păr. Părul umed este deosebit de sensibil la deteriorare prin solicitări mecanice. Aici este inclusă și pieptănarea agresivă. Stoarce ușor părul și descâlcește-l cu grijă cu un pieptene cu dinți mari și rari. Începe de la vârfuri și avansează spre rădăcini. Poți înlesni pieptănarea folosind un balsam care netezește suprafața firului de păr.
Înainte de a folosi uscătorul de păr, lasă părul un timp să se usuce, măcar parțial, la aer liber. În final, eliminați umiditatea rămasă și aduceți părul la forma dorită uscându-l cu foenul cu un jet de aer nu foarte cald.